**ΟΝΟΜΑΤΕΠΩΝΥΜΟ:**

**ΑΡΙΘΜΟΣ ΜΗΤΡΩΟΥ:**

**ΕΤΟΣ:**

(Παρακαλώ να στείλετε τις απαντήσεις σας μη τη μορφή αρχείου Word στο email: **gmarkantes@hotmail.com** εντός του χρονικού ορίου των 3 ωρών. Το όνομα του αρχείου να είναι το ονοματεπώνυμό σας, π.χ. Γεωργόπουλος Νεοκλής.doc ή docx. Καλή Επιτυχία!)

**ΠΕΡΙΣΤΑΤΙΚΟ 1**

Ένα κορίτσι 16 ετών έρχεται στο ενδοκρινολογικό ιατρείο συνοδευόμενο από την μητέρα του. Οι λόγοι που αναζητάται ιατρική συμβουλή (για πρώτη φορά) είναι δύο:

1) το κορίτσι δεν έχει ακόμα εμφανίσει έμμηνο ρύση (πρωτοπαθής αμηνόρροια).

2) τα τελευταία 3-4 χρόνια εκφράζει έντονη δυσφορία για το θήλυ φύλο του. Συγκεκριμένα έχει πει πολλές φορές στους γονείς της ότι «νιώθω φυλακισμένη στο γυναικείο σώμα μου» και ότι αισθάνεται πως «κάποιο λάθος έχει γίνει και θα έπρεπε να είμαι αυτό που αισθάνομαι ότι είμαι, δηλαδή άντρας». Από ενός έτους, όταν ξεκίνησε να αναπτύσσεται το στήθος της, η δυσφορία της εντάθηκε: άρχισε να φορά φαρδιά ρούχα για να το κρύβει και ξεκίνησε αυστηρή δίαιτα και γυμναστική με σκοπό να αποκτήσει ένα πιο «αρρενωπό» σώμα.

Η ασθενής δεν παρουσιάζει κάτι άλλο αξιοσημείωτο από το ιστορικό της και δεν λαμβάνει καμία φαρμακευτική αγωγή. Είναι αριστούχος μαθήτρια της 2ας λυκείου, ενώ παράλληλα κάνει μαθήματα 2 ξένων γλωσσών και μουσικής.

Κατά την κλινική εξέταση η ασθενής φαίνεται έντονα αγχώδης και ανήσυχη. Το ύψος της είναι 1,53m και το βάρος της 39kg (BMI=16.7kg/m2). Εμφανίζει ανάπτυξη μαστών σταδίου ΙΙ προς ΙΙΙ κατά Tanner και έχει φυσιολογική τρίχωση στην μασχάλη και το εφήβαιο. Τα έξω γεννητικά όργανα είναι θήλεος τύπου (φυσιολογική εμφάνιση). Από την υπόλοιπη εξέταση δεν προκύπτει άλλο αξιόλογο εύρημα.

ΕΡΩΤΗΜΑΤΑ:

Α) Ποια είναι κατά τη γνώμη σας τα βασικά ιατρικά προβλήματα της συγκεκριμένης ασθενούς (επιγραμματικά). Κάνετε μια λίστα με την διαφορική σας διάγνωση (ξεκινώντας από το πιθανότερο).

Β) Ποιες εξετάσεις (αιματολογικές, απεικονιστικές κλπ) θα θέλατε να γίνουν και γιατί; Να αναφέρετε για κάθε μια πώς τα πιθανά αποτελέσματα θα επηρεάσουν την διαγνωστική / θεραπευτική σας στρατηγική.

Γ) Θα συνιστούσατε να εκτιμηθεί η ασθενής και από συναδέλφους άλλων ειδικοτήτων; Αν ναι, από ποιους και γιατί;

Δ) Ένας συνάδελφός σας με τον οποίο συζητάτε το περιστατικό προτείνει την εξής αντιμετώπιση: χορήγηση από του στόματος συνδυασμένου αντισυλληπτικού δισκίου (με οιστρογόνο και προγεστερόνη), χορήγηση διαιτολογίου 2000 θερμίδων ανά ημέρα και άμεση διακοπή της σωματικής άσκησης. Σε τι από αυτά συμφωνείτε και σε τι διαφωνείτε; Γιατί;

**ΠΕΡΙΣΤΑΤΙΚΟ 2**

**Ο μύθος του Λευκίππου**

Ένα πολίτης της Φαιστού, ο Λάμπρος, απείλησε την έγκυο γυναίκα του Γαλάτεια, να μην διανοηθεί να φέρει στη ζωή παιδί που δεν θα ήταν αγόρι. Η γυναίκα του γέννησε ένα υγιέστατο κοριτσάκι αλλά έντρομη από την απειλή του συζύγου της απέκρυψε το πραγματικό φύλο του παιδιού και το ανέστησε σαν αγόρι. Του έδωσε μάλιστα το όνομα Λεύκιππος προς τιμήν του φαλλικού θεού Λεύκιππου. Ο σύζυγος εξαπατήθηκε, τα χρόνια πέρασαν, το παιδί μεγάλωσε αναπτύσσοντας σπάνια ομορφιά, και έφτασε η ώρα της εφηβείας. Η πανικόβλητη μητέρα έβλεπε να πλησιάζει η στιγμή που η ανάπτυξη στήθους θα αποκάλυπτε την απάτη. Προσέφυγε ικέτης στη θεά Λητώ, την μητέρα του Απόλλωνα και της Άρτεμης, ζητώντας της να αλλάξει το φύλο του παιδιού από κορίτσι σε αγόρι, σώζοντάς το από τον θάνατο. Η θεά άκουσε τις ικεσίες της και με τρόπο θαυμαστό το φύλο του παιδιού με την θεία της παρέμβαση άλλαξε από θήλυ σε άρρεν.

Σχολιάστε καθεμία από τις παρακάτω πιθανές διαγνώσεις (ναι/όχι και γιατί):

Α) Σύνδρομο έλλειψης ευασιθησίας στα ανδρογόνα:

Β) Ανεπάρκεια 5α αναγωγάσης:

Γ) Ανεπάρκεια 17β HSD:

Δ) Αρρενοποιητικός όγκος των επινεφριδίων που εμφανίστηκε στην εφηβεία: